|  |  |
| --- | --- |
| AGENCIJA ZA KOMERCIJALNU DJELATNOST proizvodno, uslužno i trgovačko d.o.o. Savska cesta 31, 10000 Zagreb  OIB: 58843087891 | Evidencijski broj: 11/INV/OPN |
| 1. Izmjena Poziva za dostavu ponuda | |

Broj: 23/2024-33

Zagreb, 2.8.2024.

SVIM ZAINTERESIRANIM

GOSPODARSKIM SUBJEKTIMA

Sukladno traženju zainteresiranog gospodarskog subjekta i točki 10. Poziva za dostavu ponuda, u otvorenom postupku nabave „Radovi na niskonaponskoj mreži i zamjena transformatora“, Naručitelj pojašnjava te mijenja Poziv za dostavu ponuda kako slijedi:

Naručitelj mijenja točku 4. i 18. a). Poziva na dostavu ponude na način da sada glase:

1. **Podaci o postupku nabave**

|  |  |
| --- | --- |
| Procijenjena vrijednost nabave | 231.000,00 EUR bez PDV-a |

1. **Vrsta, sredstvo i uvjeti jamstva**
2. **Jamstvo za ozbiljnost ponude**

Jamstvo za ozbiljnost ponude mora iznositi najmanje 11.550,00 eura, a naplaćuje se u slučaju:

* odustajanja ponuditelja od svoje ponude u roku njezine valjanosti;
* nedostavljanja dokumenata na zahtjev Naručitelja;
* neprihvaćanja ispravka računske greške;
* odbijanja potpisivanja ugovora o nabavi ili
* nedostavljanja jamstva za uredno ispunjenje ugovora o nabavi.

Naručitelj radi osiguranja stručne sposobnosti ponuditelja, a vezano za zamjenu tranformatora mijenja točku 8.2.2. Stručna sposobnost Poziva na dostavu ponude na način da sada glasi:

**8.2.2. Stručna sposobnost**

Ponuditelj mora imati na raspolaganju minimalno :

1. najmanje jednog inženjera gradilišta, upisanog u imenik odgovarajuće komore (ovisno o struci isti može biti i voditelj pojedinih radova),

2. najmanje jednog voditelja radova elektrotehničke struke,

3. najmanje jednog uklopničara elektroenergetskih postrojenja u industriji i/ili uklopničara u elektroenergetskom sustavu.

Napomena: Inženjer gradilišta i voditelj radova iz područja građevinarstva može biti ista osoba ukoliko ispunjava potrebne uvjete propisane Zakonom o poslovima i djelatnostima prostornog uređenja i gradnje (NN 78/15, NN 118/18, NN 110/19). Inženjeri gradilišta moraju dnevno biti prisutni tijekom izvođenja radova iz svog djelokruga i biti sposobni komunicirati na hrvatskom jeziku u govoru i pismu. Ukoliko nisu sposobni obavljati tekuću konverzaciju u govoru i pismu na hrvatskom jeziku, moraju o svom trošku osigurati i dnevnu prisutnost tumača sa odnosnog jezika na hrvatski jezik. U slučaju potrebe, Naručitelj može na temelju pismenog zahtjeva odabranog ponuditelja odobriti zamjenu nominiranih stručnjaka, ali pod uvjetom da odabrani ponuditelj ponudi najmanje jednako stručnu osobu čiju stručnost mora dokazati dokazima traženim ovim Pozivom.

Ponuditelj tijekom trajanja ugovora mora osigurati raspoloživost ponuđenih stručnih osoba s traženim kompetencijama. Ukoliko nakon sklapanja ugovora Odabranom ponuditelju nisu na raspolaganju stručne osobe navedene u odabranoj Ponudi, Odabrani ponuditelj će biti obvezan u roku od 8 dana osigurati nove stručne osobe s traženim kompetencijama te o tome obavijestiti Naručitelja.

Ponuditelj je u svrhu dokazivanja sposobnosti stručnih osoba iz podtočaka od 1. do 3. točke 8.2.2. koje će biti uključene u izvršavanje ugovora dužan priložiti popunjenu tablicu Popis stručnih osoba.

Navedena tablica Popis stručnih osoba mora biti ovjerena službenim pečatom i potpisana od strane osobe ovlaštene za zastupanje gospodarskog subjekta.

Za stručnjake iz podtočaka 1. do 2. točke 8.2.3. ponuditelj treba dostaviti:

- diplomu ili drugi dokument kojim se dokazuje da je stručnjak završio preddiplomski sveučilišni studij i stekao akademski naziv sveučilišni prvostupnik (baccalaureus) inženjer odgovarajuće struke ili stručni studij i stekao stručni naziv stručni prvostupnik (baccalaureus) inženjer odgovarajuće struke ako je tijekom cijelog svog studija stekao najmanje 180 ECTS bodova, odnosno kojim se dokazuje da je stručnjak na drugi način propisan posebnim propisom stekao odgovarajući stupanj obrazovanja odgovarajuće struke i Uvjerenje o položenom stručnom ispitu

ili

- potvrde nadležne Hrvatske komore inženjera da je predloženi stručnjak upisan u imenik inženjera gradilišta ili voditelja radova te da istome nije izrečena mjera zabrane obavljanja poslova

Za stručnjaka/ke iz podtočaka 3. točke 8.2.2. ponuditelj treba dostaviti:

- uvjerenje o položenom ispitu za uklopničara elektroenergetskih postrojenja u industriji i uvjerenjem o položenom ispitu za uklopničara u elektroenergetskom sustavu.

U svrhu dokazivanja stručnog iskustva za stručnjake iz podtočaka 1. i 3. točke 8.2.2. ponuditelj je obvezan u ponudi dostaviti vlastoručno potpisanu Izjavu o ustupanju resursa te gore navedene dokumente. Izjavu potpisuje nominirani stručnjak.

1. Pitanje

U objavljenom Pozivu na dostavu ponuda za otvoreni postupak nabave: Novi postupak\_Radovi na niskonaponskoj mreži i zamjena transformatora 11\_INV\_OPN, točka 20. Rok za dostavu ponude stoji „Rok za dostavu ponude je do 11:00 sati dana 8. svibnja 2024. godine bez obzira na način dostave“, dok je u točci 21. navedeno otvaranje ponuda „8. kolovoza 2024. godine s početkom u 11:00 sati“.

1. Odgovor

Naručitelj je omaškom naveo u točki 20. kao rok za dostavu ponude naveo „Rok za dostavu ponude je do 11:00 sati dana 8. svibnja 2024. umjesto 8. kolovoza 2024. godine s početkom u 11:00 sati, nadalje zbog dodavanja novog stručnjaka kao bitne izmjene mijenja točku 20. i 21. Poziva na dostavu ponude na način da sada glase:

1. **Rok za dostavu ponude**

Rok za dostavu ponude je **do 11:00 sati dana 12. kolovoza 2024. godine** bez obzira na način dostave.

1. **Datum, vrijeme i mjesto dostave ponuda i otvaranja ponuda**

Javno otvaranje ponuda obavit će se dana **12. kolovoza 2024. godine s početkom u 11:00 sati**, u Zagrebu na adresi Naručitelja, Savska cesta 31.

POVJERENSTVO ZA NABAVU